Diari Oficial de la Generalitat Valenciana


Sumari del DOGV 8043, del 19-05-2017 (2017/4305)

RESOLUCIÓ de 16 de maig de 2017, del director general de Comerç i Consum, per la qual es convoquen les ajudes en matèria de comerç, consum i artesania per a l'exercici 2017.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4305


Data del document
:   16-05-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 16 de maig de 2017, del director general de Comerç i Consum, per la qual es convoquen les ajudes en matèria de comerç, consum i artesania per a l'exercici 2017. [2017/4305]  
La Llei 38/2003, de 17 de novembre, general de subvencions estableix, en l'article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
L'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, estableix en la disposició final segona la delegació expressa de la convocatòria d'ajudes en el director general de Comerç i Consum.  
Per això i de conformitat amb el que estableix l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determina les conselleries en què s'articula l'Administració de la Generalitat, el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, resolc:  
  
Primer. Objecte i condicions de la concessió de la subvenció  
1. L'objecte de la present resolució és convocar les ajudes en matèria de comerç, consum i artesania per a 2017 que es regularan pel que estableix l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, publicada en el DOCV número 7852, el 17 d'agost de 2016 (bases reguladores en les referències posteriors a aquesta norma).  
2. Les condicions per a la sol·licitud, tramitació, resolució i notificació seran les establides en les referides bases reguladores.  
  
Segon. Ajudes i finançament  
Les ajudes que es convoquen per a l'exercici 2017 per aquesta resolució són les que s'esmenten a continuació i es finançaran a càrrec de les línies pressupostàries que s'indiquen, pels imports següents:  
Capítol IV  
- Línia S0135. Ajudes del títol II de les bases reguladores, capítol I, article 18, punt 1 (Avalem artesania), per un import global màxim de 165.000,00 euros.  
- Línia S0135. Ajudes del títol II de les bases reguladores, capítol II, article 20, punt 3, per un import global màxim de 70.000,00 euros.  
- Línia S0135. Ajudes del títol II de les bases reguladores, capítol III, article 22, punt 9, per un import global màxim de 37.730,00 euros.  
- Línia S5799. Ajudes del títol II de les bases reguladores, capítol I, article 18, punt 2.a (Emprenem comerç), per un import global màxim de 275.000,00 euros.  
- Línia S5799. Ajudes del títol II de les bases reguladores, capítol II, article 20, punt 2, per un import global màxim de 286.595,00 euros.  
- Línia S8009. Ajudes del títol II de les bases reguladores, capítol II, article 20, punt 1, per un import global màxim de 761.365,00 euros.  
- Línia S8009. Ajudes del títol II de les bases reguladores, capítol III, article 22, punt 1, per un import global màxim de 390.000,00 euros.  
- Línia S6913. Ajudes del títol II de les bases reguladores, capítol III, article 22, punt 2, per un import global màxim de 583.205,00 euros.  
- Línia S8085 Ajudes del títol II de les bases reguladores, capítol III, article 22, punt 8, per un import global màxim de 386.000,00 euros.  
- Línia S0125. Ajudes del títol II de les bases reguladores, capítol IV, per un import global màxim de 330.710,00 euros.  
- Línia S0126. Ajudes del títol II de les bases reguladores, capítol V, per un import global màxim de 585.695,00 euros.  
  
Capítol VII  
- Línia S7537. Ajudes del títol II de les bases reguladores, capítol I, article 18, punt 2.b (Avalem comerç), per un import global màxim d'1.250.000,00 euros.  
- Línia S0146. Ajudes del títol II de les bases reguladores, capítol III, article 22, punts 3, 5 i 6, per un import global màxim d'1.000.000,00 euros.  
- Línia S7538. Ajudes del títol II de les bases reguladores, capítol III, article 22, punt 7, per un import global màxim de 200.000,00 euros.  
Els imports anteriors podran ser ampliats en funció de les disponibilitats existents en les distintes línies pressupostàries, quan així ho aconselle el nombre i les característiques dels projectes presentats i l'import publicat en aquesta resulte insuficient per a atendre'ls. La resolució d'ampliació dels crèdits assignats a aquesta convocatòria serà publicada en el Diari Oficial de la Generalitat Valenciana (DOGV).  
  
  
Tercer. Beneficiàries  
Podran acollir-se a les ajudes que es convoquen les persones físiques i jurídiques previstes en les bases reguladores, per a cada ajuda de les mencionades en l'article precedent, sempre que complisquen els requisits fixats en l'article 5 d'aquestes.  
  
Quart. Sol·licituds i documentació  
1. D'acord amb el que estableix l'article 9 de les bases reguladores es presentarà una sol·licitud per cada una de les ajudes per les quals s'opte en la forma que en el mateix article s'expressa. La presentació de la sol·licitud implica l'acceptació de les bases reguladores.  
2. Les persones i entitats previstes en l'article 14.2 de la Llei 39/2015, d'1 d'octubre, de procediment administratiu comú de les administracions públiques (d'ara en avant LPACAP), presentaran la seua sol·licitud de forma electrònica, en www.gva.es com s'indica en el punt 4 següent, acompanyada de l'annex que corresponga en funció del tipus d'ajuda que se sol·licite. Les persones físiques incloses en l'article 14.1, de la LPACAP, podran presentar la seua sol·licitud de forma presencial o electrònica.  
3. A la sol·licitud i annex s'acompanyarà la documentació que pertoque, de la detallada en l'article 9.3 de les bases reguladores, i de l'específica que puga exigir-se en les bases reguladores esmentades en cada una de les ajudes que es convoquen.  
4. Els models de sol·licitud, annexos, declaracions responsables i certificacions requerides en les bases reguladores, estaran disponibles en https://sede.gva.es, accedint als apartats serveis online - Atenció al ciutadà - Guia Prop, a partir de la publicació d'aquesta convocatòria en el DOGV.  
5. Les ajudes de minimis que puguen concedir-se basant-se en aquesta convocatòria podran acumular-se amb altres ajudes de minimis concedides fins al límit màxim de 200.000,00 euros, en les condicions que estableix l'article 3, apartat 2, del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, publicat en el DOUE el 24 de desembre de 2013.  
  
Aquestes ajudes de minimis no s'acumularan amb cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si aquesta acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptada per la Comissió.  
  
Cinqué. Termini de presentació de les sol·licituds  
El termini per a la presentació de sol·licituds, en la forma establida en els punts 1 i 2 de l'article 9 de les bases reguladores, per a les ajudes convocades mitjançant aquesta resolució serà des de l'endemà de la publicació d'aquesta convocatòria en el DOGV fins al 9 de juny de 2017, ambdós inclosos.  
  
Sisé. Criteris de valoració  
1. Les sol·licituds es tramitaran de conformitat amb el que estableixen les bases reguladores i la seua resolució i concessió s'efectuarà en règim de concurrència competitiva, d'acord amb el que estableixen les bases reguladores.  
2. Les sol·licituds presentades es valoraran, d'acord amb els criteris que es fixen en l'article 10 de les bases reguladores en funció del tipus de beneficiària i de l'ajuda sol·licitada, per la comissió qualificadora fixada en l'article 11.4 de les bases reguladores.  
  
Seté. Publicació de la resolució  
1. La resolució es publicarà en el DOGV en els termes establits en l'article 12 de les bases reguladores i amb els efectes establits en la Llei 39/2015, d'1 d'octubre, del procediment administratiu comú de les administracions públiques. A l'efecte d'avís de la publicació de les notificacions en el DOGV les persones interessades hauran de facilitar un correu electrònic.  
2. Aquesta publicació substituirà la notificació i produirà els mateixos efectes en tractar-se d'un procediment de concurrència competitiva. La data de la publicació serà la que es considere als efectes de notificació.  
3. Contra les resolucions a què es refereix el punt anterior es podran interposar els recursos que fixa l'article 12.8 de les bases reguladores.  
  
Huité. Justificació de les ajudes. Termini i documentació  
1. De conformitat amb el que estableixen els articles 13 i següents de les bases reguladores, es consideraran susceptibles de suport les actuacions realitzades des d'1 de gener de 2017 i fins a les dates següents, en funció de l'ajuda que se sol·licite:  
a) Actuacions en matèria de consum previstes en els capítols IV i V del títol II de les bases reguladores i les incloses en Emprenem comerç (article 18.2.a de les mateixes bases reguladores): fins al 30 de setembre de 2017.  
b) Realització de certàmens o manifestacions firals previstes en l'article 22.1 del capítol III del títol II de les bases reguladores: fins al 30 de novembre de 2017. Excepcionalment podran realitzar-se fins al 10 de desembre de 2017 sempre que quede justificat pel seu caràcter sectorial específic.  
c) Resta d'ajudes: fins al 31 d'octubre de 2017.  
2. La justificació de les ajudes es realitzarà, per les beneficiàries en la forma descrita en els articles 13 a 15 de les bases reguladores i fins a les dates següents en funció de l'ajuda que se sol·licite, llevat que en la resolució de concessió es fixe una data posterior:  
a) Actuacions en matèria de consum previstes en els capítols IV i V del títol II de les bases reguladores i les incloses en Emprenem comerç (article 18.2.a de les mateixes bases reguladores): fins al 20 d'octubre de 2017.  
b) Realització de certàmens o manifestacions firals fins al 30 de novembre, excepte aquelles que, per les seues dates de realització, no puga justificar-se en el termini esmentat i en aquest cas la justificació es presentarà en els 10 dies següents a la finalització del certamen; no podrà en cap cas acceptar-se després del dia 22 de desembre de 2017.  
  
c) Resta d'ajudes: fins al 15 de novembre de 2017.  
3. El pagament de l'ajuda es realitzarà en la forma prevista en els articles 14 i 15 de les bases reguladores, i podrà donar lloc a la minoració, resolució o reintegrament prevists en l'article 16 de les esmentades bases reguladores.  
  
Nové. Centre de recursos  
De conformitat amb el que estableix la disposició final primera de les bases reguladores, per a l'aplicació del que disposen els articles 10.4.b i 24.4, per a les actuacions en matèria de consum promogudes per les beneficiàries previstes en l'article 5.1.d d'aquesta, s'entendrà per centre de recursos els locals que, tot i tindre una dimensió mínima de 200 metres quadrats, constituïsquen un espai físic independent de l'Oficina Municipal d'Informació al Consumidor (OMIC) i compten amb una oferta formativa permanent en matèria de consum, dirigida als distints col·lectius de persones consumidores, en el marc d'un conveni de col·laboració amb la Generalitat.  
  
Desé. Recursos  
Contra aquest acte, que esgota la via administrativa, podrà interposar-se en el termini d'un mes recurs potestatiu de reposició davant del conseller d'Economia Sostenible, Sectors Productius, Comerç i Treball, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es crega oportú.  
  
València, 16 de maig de 2017.- El director general de Comerç i Consum: Natxo Costa Pina.